En voldsom tagbrand på Vesterbrogade 146 i København er ved 16-tiden blevet slukket.

I forbindelse med branden har politiet afspærret Vesterbrogade mellem Kingosgade og Kochsvej. Derudover er der også afspærringer på Vesterfælledvej ved Lyrskovgade.

Selv om branden er slukket, er Vesterbrogade fortsat afspærret, fordi flere gavle skal rives ned.

#Vesterbrogade opdateret. Vi arbejder så hurtigt vi kan på slukning. 3 stationer og Indsatsleder på stedet samt Indsatschef på vej pic.twitter.com/i79au68OIh — HovedstadsBeredskab (@HBeredskab) March 17, 2017

Vagtchefen hos Københavns Politi oplyser ved 16.30-tiden, at der formentlig vil gå omkring tre timer, før afspærringen kan ophæves.

Politiet fik melding om branden klokken 13.03 fra brandvæsenet. Cirka ti minutter senere var betjente på stedet og kunne afspærre området.

Tagsten faldt ned fra taget, og flammerne var op mod ti meter høje, da branden var på sit højeste.

Tagbrand: Slukningsarb. pågår. Tidshorisont +3 timer. Luk vinduerne og hold jer ude af røgfanen. #politidk — Københavns Politi (@KobenhavnPoliti) March 17, 2017

Tre opgange blev evakueret i forbindelse med branden, men ingen personer er kommet til skade.

Artiklen er senest opdateret kl. 16.42.

/ritzau/

Der er brand på Vesterbro. pic.twitter.com/Ko6RwXAhVG — Mads Havskov Hansen (@MHavskovHansen) 17. marts 2017